ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

## privind mandatarea ASOCIAȚIEI DE DEZVOLTARE INTERCOMUNITARĂ ECO-METROPOLITAN CLUJ în vederea realizării demersurilor necesare pentru organizarea, gestionarea și coordonarea activității de valorificare materială și energetică a fluxului de deșeuri de ambalaje din deșeurile municipale împreună cu deşeurile municipale din aceleaşi materiale, în conformitate cu prevederile OUG 74/2018, aprobată prin Legea 31/2019

 Consiliul Local al comunei Valea Ierii, întrunit în ședința extraordinară din data de 16 mai 2019,

 Având în vedere :

- Hotărârea nr. 22 din 2.04.2009 a Consiliului Local Valea Ierii, privind Asocierea în cadrul ASOCIAȚIEI DE DEZVOLTARE INTERCOMUNITARĂ ECO-METROPOLITAN CLUJ;

- prevederile art. 20 alin. 5 lit. a din Legea nr. 211/2011, astfel cum aceasta a fost modificată prin O.U.G. nr. 74/2018, potrivit cărora „U*nităţile administrativ-teritoriale/subdiviziunile administrativ-teritoriale ale municipiilor au obligaţia să organizeze, să gestioneze şi să coordoneze, personal sau prin mandatarea asociaţiilor de dezvoltare intercomunitară din care fac parte, activitatea de valorificare materială şi energetică a fluxului de deşeuri de ambalaje din deşeurile municipale împreună cu deşeurile municipale din aceleaşi materiale”;*

- prevederile art. 59 din Legea nr. 211/2011, astfel cum aceasta a fost modificată prin O.U.G. nr. 74/2018, potrivit cărora „*Pentru deşeurile generate în gospodăriile populaţiei, autorităţile administraţiei publice locale a unităţilor administrativ-teritoriale şi a municipiului Bucureşti şi, după caz, Asociaţia de dezvoltare intercomunitară încheie contracte, parteneriate sau alte forme de colaborare cu organizaţiile care implementează obligaţiile privind răspunderea extinsă a producătorului în vederea îndeplinirii obiectivelor stabilite prin actele normative care transpun directivele individuale*”,

 În temeiul prevederilor art. 36 alin. 2, lit d) și alin. 6 lit. a) pct. 14, art. 37 şi art. 45 din Legea nr. 215/2001 privind administraţia publică locală, republicată, cu modificările şi completările ulterioare,

**H O T Ă R Ă Ş T E :**

##  Art.1. Se aprobă mandatarea ASOCIAȚIEI DE DEZVOLTARE INTERCOMUNITARĂ ECO-METROPOLITAN CLUJ în vederea îndeplinirii obligației comunei Valea Ierii de a organiza, gestiona și coordona activitatea de valorificare materială şi energetică a fluxului de deşeuri de ambalaje din deşeurile municipale împreună cu deşeurile municipale din aceleaşi materiale, inclusiv în ceea ce privește încheierea de contracte, parteneriate sau alte forme de colaborare cu organizaţiile care implementează obligaţiile privind răspunderea extinsă a producătorului în vederea îndeplinirii obiectivelor stabilite prin actele normative care transpun directivele individuale, în conformitate cu obligațiile stabilite în sarcina unităților administrativ-teritoriale prin O.U.G. nr. 74/2018.

 **Art.2.** Se mandatează directorul Asociației în vederea negocierii și semnării, în numele și pe seama Asociației, a unei convenții / parteneriat cu o organizaţie care implementează obligaţiile privind răspunderea extinsă a producătorului.

 **Art.3.** Cu ducerea la îndeplinire a prezentei hotărâri se încredinţează primarul comunei Valea Ierii.

 **Art.4.** Prezenta hotărâre se comunică:

* Instituţiei Prefectului – Judeţul Cluj ;
* Asociaţiei de Dezvoltare IntercomunitarăEco-Metropolitan Cluj ;
* Primarului comunei Valea Ierii.

 Președinte de ședință, Contrasemnează:

 Paul-Vasile Michile Secretar,

 Nelia-Crenguța Mariș

**Nr.22 din 16.05.2019**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcție.***